Diari Oficial de la Generalitat Valenciana


Sumari del DOGV 9003, del 22-01-2021 (2021/571)

DECRET 9/2021, de 15 de gener, del Consell, d'exclusió de la forest catalogada de domini públic i utilitat pública de la província de Castelló número 125, Penya de l'Àguila i Pla de la Molinera, a Benafer, dels terrenys que han perdut la condició de sòl forestal.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2021/01/15/9/dof/vci/html**

### Dades del document

Número de DOGV
:   9003

Data del DOGV
:   22-01-2021

Secció del DOGV
:   I. DISPOSICIONS GENERALS

Número del document
:   2021/571


Data del document
:   15-01-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Benafer
    * política forestal
    * ordenació forestal
    * legislació forestal
    * legislació

DECRET 9/2021, de 15 de gener, del Consell, d'exclusió de la forest catalogada de domini públic i utilitat pública de la província de Castelló número 125, Penya de l'Àguila i Pla de la Molinera, a Benafer, dels terrenys que han perdut la condició de sòl forestal. [2021/571]  
De conformitat amb el que es disposa en els articles 16 i 18 de la Llei 43/2003, de 21 de novembre, de forests, i en l'article 31 del Reglament de la Llei 3/1993, de 9 de desembre, de la Generalitat, forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient per a la desafectació del domini públic i descatalogació parcial i exclusió del Catàleg de forests de domini públic i utilitat pública de la província de Castelló número 125, denominada Penya de l'Àguila i Pla de la Molinera, situada en el terme municipal de Benafer i propietat del seu ajuntament, dels terrenys que en formen part i ha quedat acreditat que no tenen la condició de sòl forestal i que són de titularitat privada. S'han justificat plenament les circumstàncies que ho motiven.  
  
En virtut d'això, de conformitat amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, amb la deliberació prèvia del Consell, en la reunió del 15 de gener de 2021,  
  
  
DECRETE  
  
Primer. Desafectació i descatalogació  
1. Es desafecten del domini públic i s'exclouen del Catàleg de forests de domini públic i utilitat pública, els terrenys de la parcel·la 189 del polígon 10, que està inclosa en la forest núm. 125 de domini públic i utilitat pública de la província de Castelló, denominada Penya de l'Àguila i Pla de la Molinera, situada al terme municipal de Benafer i propietat del seu ajuntament.  
2. La superfície per a descatalogar es correspon amb el polígon format pels vèrtexs les coordenades ETRS89 FUS 30 format WKT del qual són les següents:  
MultiPolygon (((124898.15 7755663.66, 510056.78 5944830.96, 614779.15 6753982.37, 207265.09 6675725.21, 852694.8 4138208.32, 530001.20 4820803.83, 172130.67 4120404.06, 193943.18 8008581.66, 551911.28 1399127.59, 724380.16 6193306.81, 907959.93 8066786, 701498.45 4681293.82, 712389.8 6840407.59, 799432.36 0339648.48, 528662.81 7354077.4, 253084.53 7522967.58, 072290.68 6349907.69, 299444.36 3536458.07, 371763.88 2723576.86, 215146.39 9749607.24, 309152.51 2274678.11, 138777.54 3375730.97, 572164.08 2218520.52, 617757.7 6480236.04, 509300.51 7585662.45, 173495.21 3893745.42, 876240.47 3366787.24, 582629 3805853.82, 436180.17 1407403.99, 667899.98 1584594.66))).  
  
Segon. Modificació del Catàleg de forests de domini públic i utilitat pública  
Es modifica la inscripció de la forest número 125 del Catàleg de forests de domini públic i utilitat pública, denominada Penya de l'Àguila i Pla de la Molinera, situada al terme municipal de Benafer i propietat del seu ajuntament, conforme amb els plans i altra documentació de l'expedient, que queda de la forma següent:  
  
Número de la FUP Castelló: 125.  
Forest: Penya de l'Àguila i Pla de la Molinera.  
Província: Castelló.  
Partit judicial: Viver.  
Municipi: Benafer.  
  
Límits:  
Nord: termes de Pina de Montalgrao i Caudiel.  
Est: terme de Caudiel.  
Sud: ferrocarril miner d'Ojos Negros (ara carril turístic).  
Oest: termes de Viver i de Pina de Montalgrao.  
  
Superfície total: 400,49 ha.  
Superfície pública: 399,25 ha.  
Espècie o espècies principals: Pinus halepensis, Pinus nigra, Pinus pinaster i Quercus ilex, acompanyats en l'estrat de matoll per Rosmarinus officinalis, Quercus coccifera o Ulex parviflorus.  
Delimitació: no.  
Amollonament: no.  
Enclavaments: 1,24 ha (4). Enclavament 1 de 0,11 ha, enclavament 2 de 0,86 ha, enclavament 3 de 0,22 ha i enclavament 4 de 0,05 ha.  
Servituds: no consten.  
Càrregues: no consten.  
  
Tercer. Desafectació del consorci  
Es desafecta la parcel·la 189 del polígon 10 del terme de Benafer, del consorci existent entre el Patrimoni Forestal de l'Estat i l'Ajuntament de Benafer, signat per totes dues parts el 21 de desembre de 1959, en relació amb la forest número 125 del Catàleg de forests de domini públic i utilitat pública, denominada Penya de l'Àguila i Pla de la Molinera, situada al terme municipal de Benafer i propietat del seu ajuntament.  
  
Quart. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
Contra aquest decret, les persones interessades podran interposar un recurs contenciós administratiu en el termini de dos mesos comptats a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en l'article 10 i concordants de la Llei reguladora de la jurisdicció contenciosa administrativa.  
  
Tot això sense perjudici de la interposició del recurs potestatiu de reposició davant el Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 116 i 117 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
València, 15 de gener de 2021  
  
El president de la Generalitat,  
XIMO PUIG I FERRER  
  
La consellera d'Agricultura, Desenvolupament Rural,  
Emergència Climàtica i Transició Ecològica,  
MIREIA MOLLÀ HERRERA


Còpia Permalink ELI